खेलना में वार्षिक स्पोर्ट्स मीट
प्रागपुरा| व्यक्तिका संकल्प ही उसे उसकी मंजिल तक पहुंचाता है। दुनिया में कोई काम असंभव नहीं है, लेकिन संकल्प लेकर जो व्यक्ति अपने लक्ष्य की तरफ बढ़ता है उसे सफलता जरूर मिलती है। यह बात खेेलना ग्राम के झीड़ागढ क्षेत्र में वेदांत वैली इंटरनेशनल स्कूल की वार्षिक स्पोर्टस मीट के समापन पुरस्कार वितरण समारोह में बतौर मुख्य अतिथि पदमश्री अर्जुन अवार्डी कृष्णा पूनिया ने कही। अध्यक्षता मनोहरलाल आर्य ने की। उन्होंने कहा कि बचपन से खेल भावना का विकास करने पर ही खिलाड़ी तैयार होते है। विशिष्ट अतिथि बिरला टायर के राजस्थान प्रभारी मक्खन लाल शर्मा, स्कूल निेदशक रघुबीर सिंह पूनिया ने भी विचार रखे। छात्र-छात्राओं ने रंगारंग सांस्कृतिक कार्यक्रम प्रस्तुत किए। मीट में दौड़, वॉलीबाल, फुटबाल, बाॅस्केटबाल आदि में विजेता को अतिथियों ने पुरस्कार प्रदान किए।
डांसमें नेहा महेंद्र ने बाजी मारी
शाहपुरा|कस्बेके सेंट एमएम एकेडमी स्कूल में पार्षद पूरणमल सामोता के मुख्य आतिथ्य एवं उपाध्यक्ष भाजयुमो एडवोकेट अरुण टांक की अध्यक्षता में कई प्रतियोगिताएं हुई। डांस में नेहा अग्रवाल महेंद्र सैनी ने संयुक्त रूप से बाजी मारी। एकेडमी इंचार्ज संजय सैनी ने बताया कि वाद विवाद प्रतियोगिता में रिया ग्रुप प्रथम, फैंसी ड्रेस प्रतियोगिता में कनिष्का शर्मा प्रथम, उपांशु अग्रवाल द्वितीय, क्राफ्टिंग में मीना वर्मा राहुल अग्रवाल संयुक्त रूप से प्रथम रहे। अभिषेक शर्मा, सुनील भट्टाचार्य, संतोष सैनी, राकेश चूडला, मांसी अग्रवाल, मनोज शर्मा, पायल सहित कई लोग मौजूद थे।
एक्सपर्टइंफोटेक में अब होगा ब्रेन एक्सपर्ट का कोर्स शुरू
शाहपुरा|कस्बेस्थित सिनेमा हॉल की गली में संचालित एक्सपर्ट इंफोटेक कम्प्यूटर सेंटर में अब एक जनवरी से 5 से 15 वर्ष तक के बालक-बालिकाओं के लिए ब्रेन एक्सपर्ट इंफोटेक कोर्स शुरु किया जा रहा हैं। कोर्स में तीन माह का प्रशिक्षण लेने के बाद बालक बालिकाएं आंखों पर पट्टी बांधकर पुस्तक पढ़ सकेंगे। बिना देखे कलर, अक्षर, व्यक्ति एवं अाकृतियों को हाथ से छूकर या सुंघकर पहचान कर सकेंगे। इस विद्या के शिक्षक दीपक शर्मा ने बताया कि ब्रेन एक्सपर्ट कोर्स में बालक काे एकाग्रता के बारे में सिखाया जाता हैं। प्रशिक्षण लेने के बाद बालक बालिका का दिमाग इतना एकाग्र हो जाता हैं कि वह किसी भी चीज को छूकर या सूंघकर पहचान जाता हैं। ये कोर्स स्वयं तीन माह तक दिल्ली में प्रशिक्षण लेकर सीखा हैं।
बिरदीचंदअध्यक्ष मनोनीत
बगरू|जयभोले व्यापार मंडल के समस्त व्यापारियों की बैठक हुई। व्यापारी बिरदीचंद निठारवाल को अध्यक्ष मनोनीत करते हुए कार्यकारिणी का गठन किया गया। कार्यकारिणी में संरक्षक भोलूराम कुमावत, रमेश चंद डंगायच तथा मोहन लाल मीणा, उपाध्यक्ष नंदलाल छीपा, कोषाध्यक्ष श्योजीराम सामोता, सचिव मोतीलाल नागा, संगठन मंत्री संदीप कोठीवाल तथा प्रचार मंत्री मुकेश लोकंडा कार्यकारिणी सदस्यों को मनोनीत किया गया।
awa_Deva hin_Deva mai_Deva awa_Deva hin_Deva hin_Deva mai_Deva hin_Deva